
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 297 

13 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση της «Δημοτικής Επιχείρησης Ύδρευσης - 
Αποχέτευσης Παλαίρου»του Δήμου Κεκροπίας... 1 

Έγκριση του Οργανισμού Εσωτερικής Οργάνωσης 
και λειτουργίας του Ν.Π.Δ.Δ. της Ν.Α. Χίου με την 

επωνυμία «Ο Ε.Υ.Ο.Δ.Ο.Σ.». 2 

Ίδρυσις και λειτουργία εκκλησιαστικού ιδρύματος της 
Ιεράς Μητροπόλεως Θηβών και Λεβαδείας, μη κερ¬ 
δοσκοπικού χαρακτήρα υπό την επωνυμίαν «ΙΔΡΥ¬ 
ΜΑ ΚΑΛΩΝ ΤΕΧΝΩΝ.». 3 


ΑΠΟΦΑΣΕΙ Σ 

Αριθ. 1920 (1) 

Σύσταση της «Δημοτικής Επιχείρησης Ύδρευσης - 
Αποχέτευσης Παλαίρου»του Δήμου Κεκροπίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1, παρ. 3, του Ν. 1069/80 
«Περί κινήτρων δια την Ίδρυση επιχειρήσεων ύδρευσης 
αποχέτευσης» (ΦΕΚΑ' 191/1980). 

2. Τις διατάξειςτου άρθρου 6, παρ. 1, του Ν. 2307/1995 
(ΦΕΚΑΊ13/1995). 

3. Τις διατάξειςτου άρθρου 1, παρ. 1, του Ν. 2647/1998 
(ΦΕΚΑ' 237/98). 

4. Την αριθ. 78/2001 απόφαση του Δημοτικού Συμβου¬ 
λίου Δήμου Κεκροπίας περί «Σύστασης στο Δήμο Κεκρο¬ 
πίας “Δημοτικής Επιχείρησης Ύδρευσης - Αποχέτευσης 
Παλαίρου”». 

5. Την αριθ. 12/2002 απόφαση του Δημοτικού Συμβου¬ 
λίου Δήμου Κεκροπίας, περί «συμπληρωματικού άρθρου 
στην αριθ. 78/2001 απόφαση του Δημοτικού Συμβουλίου 
στην παρ. 8 ιε'», με την οποία ο Δήμος Κεκροπίας διαθέτει 
το ποσό των 5.000 ΕΥΡΩ, ως κεφάλαιο προκειμένου να 
αρχίσει η λειτουργία της Επιχείρησης. 

6. Την σχετική Τεχνικοοικονομοτεχνική μελέτη Σκοπιμό¬ 
τητας και Προγραμματισμού της «Δημοτικής Επιχείρη¬ 
σης Ύδρευσης - Αποχέτευσης Παλαίρου» του Δήμου Κε¬ 


κροπίας, καθώς και την αριθ. 4924/27.11.2001 έκθεσης 
αξιολόγησης αυτής που συνέταξε η αρμόδια Υπηρεσία 
της Περιφέρειας Δυτικής Ελλάδας και από την οποία προ¬ 
κύπτει ότι αυτή είναι βιώσιμη και κρίνεται σκόπιμη. 

7. Την αριθ. (Οικ.) 241Γ.Γ./18.8.98 (ΦΕΚ 939/1.9.98, τ.Β') 
Απόφαση του Γενικού Γραμματέα Περιφέρειας Δυτικής 
Ελλάδας περί «μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

Α') Εγκρίνονταιοιαριθ. 78/2001 και 12/2002, αποφάσεις 
του Δημοτικού Συμβουλίου του Δήμου Κεκροπίας, του 
Νομού Αιτωλ/νίας που αφορά την «Σύσταση Δημοτικής 
Επιχείρησης Ύδρευσης - Αποχέτευσης Παλαίρου» που 
έχει ως εξής: 

1. Συνίσταται στο Δήμο Κεκροπίας Δημοτική Επιχείρη¬ 
ση Ύδρευσης - Αποχέτευσης με την επωνυμία «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΠΑΛΑΙ- 
ΡΟΥ». 

2. ΣΚΟΠΟΣ της επιχείρησης είναι η ένταξη του έργου 
«ΑΠΟΧΕΤΕΥΣΗ - ΒΙΟΛΟΓΙΚΟΣ ΚΑΘΑΡΙΣΜΟΣ Παλαίρου» 
και η χρηματοδότησή του από το Ταμείο Συνοχής της 
Ευρωπαϊκής Ένωσης καθώς και η μελέτη, κατασκευή, 
συντήρηση, εκμετάλλευση και λειτουργία των δικτύων 
Ύδρευσης και Αποχέτευσης ακαθάρτων και όμβριων 
υδάτων καθώς και των μονάδων επεξεργασίας λυμάτων 
και αποβλήτων της περιοχής αρμοδιότητάς της. 

Είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς την οργάνωση, εκτέλε¬ 
ση, λειτουργία και συντήρηση των έργων της αρμοδιό¬ 
τητάς της καθώς και τις πηγές χρηματοδότησής της από 
τις διατάξειςτου Ν. 1069/80. 

Γιατα λοιπά εφαρμόζονται οι διατάξεις του Π.Δ. 410/95 
(Δ.Κ.Κ.) και οι κανόνες της ιδιωτικής οικονομίας (άρθρο 1, 
παρ.,1 του Ν. 1069/1980). 

3. ΕΔΡΑ της Επιχείρησης θα είναι η Πάλαιρος. 

4. ΠΕΡΙΟΧΗ ΑΡΜΟΔΙΟΤΗΤΑΣ της Επιχείρησης θα είναι 
η διοικητική περιφέρεια του Δήμου Κεκροπίας όπως είναι 
διαμορφωμένη σήμερα. 

5. Η Σύσταση της Επιχείρησης δικαιολογείται από τους 
λόγους: 

α) Είναι απολύτως αναγκαία για ένταξη του έργου «Απο- 
χέτευση-Βιολογικός Καθαρισμός Παλαίρου» στο Ταμείο 
Συνοχής της Ευρωπαϊκής Ένωσης. 

β) Με τη σύσταση αυτής κατά τις διατάξειςτου Ν. 1069/ 

1980 που έχει οικονομική αυτοτέλεια και ευελιξία, αντιμε¬ 
τωπίζεται ριζικά, μεθοδικά και μακροχρόνια όλο το κύ¬ 
κλωμα ύδρευσης και αποχέτευσης του Δήμου μας, με την 
εκτέλεση και λειτουργία συναφών έργων ύδρευσης και 
αποχέτευσης. 

γ) Εξασφαλίζεται η χρηματοδότηση των έργων αυτών 
από το Πρόγραμμα Δημοσίων Επενδύσεων, τα Κοινοτικά 
προγράμματα, από δανειοδότηση και από ίδιους πόρους 
που προβλέπονται υπέρ της Επιχείρησης από το Ν. 1069/ 
1980. 

δ) Ο Δήμος αντιμετωπίζει έντονο πρόβλημα από την 
ανυπαρξία δικτύου όμβριων υδάτων και ακαθάρτων λυ¬ 
μάτων, με αποτέλεσμα να δημιουργούνται κίνδυνοι υγεί¬ 
ας από τα λύματα. Επιβεβλημένη είναι η συλλογή και επε¬ 
ξεργασία των λυμάτων που βαρύνουν το περιβάλλον της 
ευρύτερης περιοχής με σκοπό - στόχο την επίλυση των 
προβλημάτων του Δήμου. 

ε) Το ζήτημα Ύδρευση - Αποχέτευση είναι αναγκαίο να 
αντιμετωπισθεί από ένα σύγχρονο και αποδοτικό μηχανι¬ 
σμό που θα αναβαθμίσει την παροχή των υπηρεσιών προς 
τους πολίτες. 

6. Ο τρόπος εκμετάλλευσης των έργων και υπηρεσιών 
και εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980. 

7. ΠΕΡΙΟΥΣΙΑ: Στην περιουσία της επιχείρησης ανή¬ 
κουν τα έργα ύδρευσης και αποχέτευσης της περιοχής 
αρμοδιότητας της Επιχείρησης τα οποία εκτελέσθηκαν ή 
θα εκτελεσθούν με βάση τις μελέτες που εγκρίθηκαν ή θα 
εγκριθούν, όλοι οι υπόνομοι που υπάρχουν και οι εγκατα¬ 
στάσεις ύδρευσης και αποχέτευσης ακαθάρτων και όμ¬ 
βριων υδάτων, όλοι οι υπόνομοι ή ανοιχτοί αγωγοί που 
εκβάλλουν άμεσα ή έμμεσα στο δίκτυο καθώς επίσης και 
οι μονάδες επεξεργασίας πόσιμου νερού και υγρών απο¬ 
βλήτων. 

8. ΕΣΟΔΑ της επιχείρησης είναι αυτά που θεσπίζονται 
από τις διατάξεις του Ν. 1069/80, άρθρα 10 έως και 16 και 
27 και 28 του Ν. 1069/80: 

α) Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης που υπολογί¬ 
ζεται σε ποσοστό 80% επί της αξίας του καταναλισκομέ- 
νου ύδατος, για μια δεκαετία από της 1ης Ιανουάριου του 
επόμενου της συστάσεως της Επιχείρησης έτους, (άρ¬ 
θρο 10 και 11, Ν. 1069/80). 

β) Το ειδικό τέλος 3% επίτου ακαθαρίστου εισοδήματος 
από οικοδομές που βρίσκονται στην περιφέρεια του Δή¬ 
μου, καταβαλλόμενο για μία δεκαετία από της ενάρξεως 
του επόμενου απάτης συστάσεως της επιχείρησης έτους 
(άρθρο 12, Ν. 1069/80). 

γ) Δωρεάν επιχορήγηση από το Πρόγραμμα Δημοσίων 
Επενδύσεων κατά ποσοστό μέχρι 35% επί των δαπανών 
μελετών και κατασκευών των πόσης φύσεως έργων 
ύδρευσης και αποχέτευσης αρμοδιότητας της επιχείρη¬ 
σης (άρθρο 13, Ν. 1069/80). 

δ) Το τέλος σύνδεσης μετά του δικτύου αποχέτευσης 
(άρθρο ΙΟ,παρ.1 εδαφ.γ', Ν. 1069/80). 

ε) Η δαπάνη διακλάδωσης και σύνδεσης προς τον αγω¬ 
γό ύδρευσης και αποχέτευσης (άρθρο 10, παρ.1, εδαφ. 
δ', και άρθρο 15, Ν. 1069/80). 

στ) Τοτέλος σύνδεσης μετά του δικτύου ύδρευσης (άρ¬ 
θρο 10, παρ. Ι/εδ. ε', Ν. 1069/80). 

ζ) Το τέλος χρήσεως υπονόμων (άρθ.10, παρ.1, εδαφ. 
στ',Ν. 1069/80). 


η) Η αξία του καταναλισκομένου ύδατος 

θ) Η εγγύηση χρήσης υδρομετρητού (άρθ.10, παρ.1, 
εδ.η', Ν. 1069/80) 

ι) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10, παρ.1, εδαφ. θ', Ν. 
1069/80). 

ια) Οι συνεισφορές τρίτων δια την εκτέλεση κατά προ¬ 
τεραιότητα έργων (άρθρο 10, παρ. 1, εδαφ. ι', Ν. 1069/80). 

ιβ) Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ.1 ,εδαφ. ια Ν. 1069/80). 

ιγ) Δάνεια κληρονομιές, δωρεές και λοιπές επιχορηγή¬ 
σεις (άρθρο 10, παρ.1, εδ. ιβ', Ν. 1069/80). 

ιδ) Έσοδα εισπραττόμενα από της εφαρμογής των δια¬ 
τάξεων των άρθρων 27 και 28, Ν. 1069/80 ως και κάθε άλ¬ 
λη νόμιμη πρόσοδος. 

ιε) Ο Δήμος διαθέτει στην «Δημοτική Επιχείρηση 
Ύδρευσης - Αποχέτευσης Παλαίρου» το ποσό των 5.000 
ΕΥΡΩ ως κεφάλαιο, προκειμένου να αρχίσει η λειτουργία 
της Επιχείρησης, το οποίο θα βαρύνει τον Κ.Α. 212.1 δ' 
του σκέλους των εξόδων, με τίτλο «Κεφάλαιο στην 
Δ.Ε.Υ.Α. Παλαίρου» του προϋπολογισμού του Δήμου Κε- 
κροπίας έτους 2002. 

9. Η Επιχείρηση ΔΙΟΙΚΕΙΤΑΙ από το Διοικητικό Συμβού¬ 
λιο που αποτελείται από πέντε (5) μέλη τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά τρεις (3) είναι αιρετοί εκπρό¬ 
σωποι του Δήμου (εκ των οποίων δύο (2) είναι της πλειο- 
ψηφίας και ένας (1) της μειοψηφίας), ένας εκπρόσωπος 
εργαζομένων στην Επιχείρηση και ένας (1) εκπρόσωπος 
του Συλλόγου Αλιέων Παλαίρου. Το Δημοτικό Συμβούλιο 
ορίζει από τα μέλη του Διοικητικού Συμβουλίου τον Πρό¬ 
εδρο και τον Αντιπρόεδρό του (ο αντιπρόεδρος αναπλη- 
ρώνειτον Πρόεδρο σε περίπτωση απουσίας ή κωλύματος 
αυτού, άρ9.3 και 5, παρ.4, Ν. 1069/80). 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση νέων μελών. 

10.0 Πρόεδρος του Διοικητικού Συμβουλίου εκπροσω¬ 
πεί την Επιχείρηση δικαστικώς και εξωδίκως σε όλες τις 
σχέσεις της και σε περίπτωση απουσίας ή κωλύματος αυ¬ 
τού, ο αντιπρόεδρος (άρθρο 3, παρ.1, Ν. 1069/80 και 207 
και 208, του Ν. 1065/1980). 

Β') Η απόφαση αυτή να δημοσιευθεί στην Εφημερίδα 
της Κυβερνήσεως. 

Μεσολόγγι, 7 Φεβρουάριου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 53 (2) 

Έγκριση του Οργανισμού Εσωτερικής Οργάνωσης και 
λειτουργίας του Ν.Π.Δ.Δ. της Ν.Α. Χίου με την επωνυ¬ 
μία «Ο Ε.Υ.Ο.Δ.Ο.Σ.». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ν.Π.Δ.Δ. 

ΤΗΣ Ν.Α. ΧΙΟΥ «Ο.Ε.Υ.Ο.Δ.Ο.Σ) 

(Αριθ. Απόφασης 22) 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης», όπως τροποποιήθηκε και ισχύει. 

2. Το Π.Δ. 198/96 «Σύσταση και λειτουργία Ιδρυμάτων 
και Ν.Π.Δ.Δ. από τις Νομαρχιακές Αυτοδιοικήσεις και τα 
Νομαρχιακά Διαμερίσματα». 

3. Την υπ’ αριθμ. 46/6-6-2000 απόφαση του Νομαρχια¬ 
κού Συμβουλίου της Ν.Α. Χίου , περί συστάσεως Ν.Π.Δ.Δ. 
από την Ν.Α.Χίου με την επωνυμία «Ο Ε.Υ.Ο.Δ.Ο.Σ.» για 
την διαχείριση και εποπτεία υποδομών η οποία δημοσιεύ- 
θηκε στο ΦΕΚ 930/28.7.2000, αποφασίζει: 

Ψηφίζει τον Οργανισμό Εσωτερικής Οργάνωσης και 
Λειτουργίας του Ν.Π.Δ.Δ. της Ν.Α. Χίου, με την επωνυμία 
«Ο Ε.Υ.Ο.Δ.Ο.Σ.». 

Η απόφαση αυτή εγκρίθηκε με την υπ’ αριθμ. 6/2002 
απόφαση του Νομαρχιακού Συμβουλίου της Ν.Α. Χίου, 
κατ’ εφαρμογή των αρ. 1 παρ. 2καιαρ. 14τουΠ.Δ. 198/96 
ΦΕΚ 159Α'. 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1 

ΒΑΣΙΚΗ ΔΙΑΡΘΡΩΣΗ ΚΑΙ ΕΔΡΑ ΥΠΗΡΕΣΙΩΝ 

Οι υπηρεσίες του Νομικού Προσώπου Δημοσίου Δικαί¬ 
ου της Ν.Α Χίου με την επωνυμία «Ο Ε.Υ.Ο.Δ.Ο.Σ» διαρ¬ 
θρώνονται ως ακολούθως: 

Α. ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ. 

Β. ΥΠΗΡΕΣΙΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΥΠΟΣΤΗ¬ 
ΡΙΞΗΣ 

Τομείς 

• Προσωπικού και Μισθοδοσίας 

• Διοικητικής Μέριμνας 

• Γ ραμματείας 

• Προϋπολογισμού και Προμηθειών 

• Εσόδων και Περιουσίας 

• Λογιστηρίου και Ταμειακής Διαχείρισης 

• Οργάνωσης και Ανάπτυξης Ανθρωπίνου Δυναμικού 

• Πληροφορικής 

Γ. ΥΠΗΡΕΣΙΑΔΙΑΧΕΙΡΙΣΗΣ ΚΑΙ ΑΝΑΠΤΥΞΗΣ ΥΠΟΔΟΜΩΝ 

Τομείς 

• Συγκοινωνιακών Υποδομών. 

• Γεωργικών Υποδομών. 

• Ενεργειακών - Βιομηχανικών Υποδομών. 

• Πολιτιστικών - Τουριστικών Υποδομών. 

• Περιβαλλοντικών - Λοιπών Φυσικών Υποδομών 

Η έδρα όλωντων υπηρεσιώντου Νομικού Προσώπου εί¬ 
ναι η πόλη της Χίου. 

ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΑΤΑ ΤΟΜΕΙΣ 

ΤΜΗΜΑ Α’ 

Άρθρο 2 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

Διάρθρωση - Αρμοδιότητες 

Αρμοδιότητες της Υπηρεσίας Διεύθυνσης του Ν.Π.Δ.Δ 
με την επωνυμία «Ο Ε.Υ.Ο.Δ.Ο.Σ», είναι η συνολική ευθύ¬ 
νη της διοίκησης, οργάνωσης και εύρυθμης λειτουργίας 
του Νομικού Προσώπου. Ειδικότερα η υπηρεσία της Δι¬ 
εύθυνσης μεριμνά για την σύννομη και αποδοτική λει¬ 
τουργία του Ν.Π.Δ.Δ, για την πιστή εφαρμογή του παρό¬ 
ντος κανονισμού λειτουργίας, την εύρυθμη και αποδοτική 
λειτουργία και διοίκηση του ανθρωπίνου δυναμικού και 
των μέσων που έχει στην διάθεση του οργανισμού. 


Η Διεύθυνση του Ν.Π.Δ.Δ σε συνεργασία με τον Πρόε¬ 
δρο του Δ.Σ και την υπηρεσία διοικητικής υποστήριξης 
συντάσσει τον ετήσιο προγραμματισμό υλοποίησης δρά¬ 
σεων του οργανισμού, μεριμνά σε συνεργασία με τις υπη¬ 
ρεσίες διοικητικής υποστήριξης για τον ετήσιο οικονομι¬ 
κό προϋπολογισμό και απολογισμό δράσης του Ν.Π.Δ.Δ, 
αναπτύσσει πρωτοβουλίες σχετικά με την εξασφάλιση οι¬ 
κονομικών πόρων και διασφαλίζει την χρηστή και αποδο¬ 
τική διαχείριση των δαπανών του Ν.Π.Δ.Δ. 

ΤΜΗΜΑ Β' 

ΥΠΗΡΕΣΙΑ ΔΙΟΙΚΗΤΙΚΗΣ- 
ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

Διάρθρωση - Αρμοδιότητες 

Αποστολή του τμήματος είναι η Διοικητική και Οικονο¬ 
μική οργάνωση και λειτουργία του Ν.Π.Δ.Δ με την επωνυ¬ 
μία «Ο Ε.Υ.Ο.Δ.Ο.Σ» καθώς και ο σχεδιασμός και η επί¬ 
βλεψη εφαρμογής βελτιώσεων με στόχο την καλύτερη 
δυνατή αξιοποίηση του ανθρωπίνου δυναμικού του 
Ν.Π.Δ.Δ. 

Οι αρμοδιότητες του τμήματος είναι οι ακόλουθες κατά 
τομέα: 

Τομέας Προσωπικού και Μισθοδοσίας 

• Ο διορισμός, πρόσληψη, τοποθέτηση, μονιμοποίηση, 
μετάθεση, μετακίνηση, προαγωγή, τοποθέτηση προϊστα¬ 
μένων οργανικών μονάδων, μετάταξη, αναγνώριση προϋ¬ 
πηρεσιών, λύση υπαλληλικής σχέσης και συνταξιοδότη- 
ση του προσωπικού. 

• Η τήρηση των προσωπικών μητρώων, βιβλίων, καθώς 
και έκδοση πιστοποιητικών υπηρεσιακών μεταβολών 
όλωντων υπαλλήλων. 

• Η μέριμνα για την σύνταξη των εκθέσεων ουσιαστικών 
προσόντων των υπαλλήλων. 

• Τα θέματα πειθαρχικού ελέγχου των υπαλλήλων κα¬ 
θώς και η σύνταξη υπομνημάτων σε ένδικα μέσα αυτών 
ενώπιον του Συμβουλίου της Επικράτειας και των λοιπών 
διοικητικών δικαστηρίων. 

• Η μέριμνα για την συγκρότηση και λειτουργία του 
υπηρεσιακού συμβουλίου και για την εκλογή αιρετών με¬ 
λών αυτού. 

• Η χορήγηση οποιοσδήποτε άδειας στους υπαλλήλους. 

• Η εκκαθάριση των αποζημιώσεων, εξόδων παράστα¬ 
σης και κίνησης των αιρετών οργάνων και των αποδοχών, 
λοιπών απολαβών και αποζημιώσεων του προσωπικού 
του Ν.Π.Δ.Δ. 

• Η τήρηση αρχείου για την ισχύουσα κάθε φορά νομο¬ 
θεσία που διέπει το μισθολόγιο και τις πάσης φύσεως 
αποδοχές και απολαβές των υπαλλήλων. 

Τομέας Διοικητικής μέριμνας 

• Η κίνηση των αυτοκινήτων των υπηρεσιών του 
Ν.Π.Δ.Δ. 

• Η μέριμνα για την απογραφή, αξιοποίηση, καλή λει¬ 
τουργία και συντήρηση όλωντων συσκευών και μηχανών 
γραφείου καθώς και η μέριμνα για την εκποίηση όσων χα¬ 
ρακτηρίζονται άχρηστες ή ακατάλληλες. 

• Η μέριμνα για τη στέγαση των υπηρεσιώντου Ν.Π.Δ.Δ, 
τον εξοπλισμό τους, την τηλεπικοινωνιακή εξυπηρέτησή 
τους, τη συντήρηση, την καθαριότητα και επισκευή κτι¬ 
ρίων και εγκαταστάσεων καθώς και η ασφάλειά τους. 

• Η μέριμνα για την λειτουργία της βιβλιοθήκης του 
Ν.Π.Δ.Δ και τον εμπλουτισμό αυτής με έντυπο υλικό. 

Τομέας Γ ραμματείας 

• Η πρωτοκόλληση, διακίνηση της αλληλογραφίας, η 
δακτυλογράφηση και διεκπεραίωση των εγγράφων και η 
οργάνωση και ταξινόμηση του αρχείου. 

Τομέας Οικονομικών Υπηρεσιών 

Αποστολή του τομέα είναι η κατάρτιση και εκτέλεση του 
προϋπολογισμού του Ν. Π .Δ.Δ, η αξιοποίηση όλωντων δυ¬ 
νατοτήτων δημιουργίας και απόκτησης εσόδων και βε¬ 
βαίωση των επιβαλλομένων φόρων, τελών, δικαιωμάτων 
και εισφορών, η πραγματοποίηση προμηθειών, η λογιστι¬ 
κή και ταμειακή διαχείριση και η προστασία και αξιοποίη¬ 
ση της περιουσίας του Ν.Π.Δ.Δ. 

Ειδικότερα ο τομέας περιλαμβάνει: 

Τομέας Προϋπολογισμού και Προμηθειών 

• Η συγκέντρωση και επεξεργασία των αναγκαίων 
στοιχείων για την κατάρτιση ή τροποποίηση του προϋπο¬ 
λογισμού του Ν.Π.Δ.Δ. 

• Η κατάρτιση και παρακολούθηση εκτέλεσης του προ¬ 
γράμματος προμηθειών, η προμήθεια και διαχείριση υλι¬ 
κών, μηχανημάτων, εφοδίων ή άλλου περιουσιακού στοι¬ 
χείου λειτουργίας των υπηρεσιών του Ν.Π.Δ.Δ. 

Τομέας Εσόδων και Περιουσίας 

• Η μελέτη και αξιοποίηση όλων των δυνατοτήτων δη¬ 
μιουργίας και απόκτησης εσόδων από το Ν.Π.Δ.Δ και 
φροντίδα για τη βεβαίωση των εσόδων του Ν.Π.Δ.Δ από 
φόρους , τέλη, δικαιώματα, εισφορές και άλλες πηγές. 

• Η μελέτη της δανειοληπτικής δυνατότητας του 
Ν.Π.Δ.Δ. 

• Η περιουσία και διαχείριση της περιουσίας του 
Ν.Π.Δ.Δ. 

Τομέας Λογιστηρίου και Ταμειακής Διαχείρισης 

• Ο έλεγχος των δικαιολογητικών κάθε δαπάνης και η 
έκδοση των χρηματικών ενταλμάτων πληρωμών. 

• Η συγκέντρωση και καταχώρηση στα οικεία λογιστικά 
βιβλία όλων των εισπράξεων και πληρωμών του Ν. Π .Δ.Δ. 

• Η ενέργεια των πληρωμών. 

• Η επιμέλεια για την είσπραξη των εσόδων. 

Τομέας Οργάνωσης και Ανάπτυξης Ανθρωπίνου Δυνα¬ 
μικού 

• Ο χειρισμός όλων των θεμάτων οργάνωσης των υπη¬ 
ρεσιών του Ν.Π.Δ.Δ. 

• Η επεξεργασία στοιχείων για την εκτίμηση των ανα¬ 
γκών του Ν.Π.Δ.Δ σε θέσεις προσωπικού και την κατανο¬ 
μή τους σε κατηγορίες κλάδους βαθμούς ή ειδικότητες, 
καθώς και η περιγραφή, η ανάλυση των καθηκόντων και ο 
καθορισμός των προσόντων κάθε θέσης. 

• Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικώντύπων και 
διαδικασιών και η κατάργηση περιττών διατυπώσεων, σε 
συνεργασία με τις κατά αντικείμενο αρμόδιες υπηρεσίες. 

• Ο καθορισμός, σε συνεργασία με τις κατά αντικείμε¬ 
νο αρμόδιες υπηρεσίες, των δικαιολογητικών που κατά 
περίπτωση απαιτούνται να υποβάλλουν οι συναλλασσό¬ 
μενοι με τη διοίκηση πολίτες. 

• Η μελέτη των χρησιμοποιούμενων εντύπων και η ει¬ 
σήγηση για τη βελτίωση και τυποποίησή τους. Η σχεδία¬ 
ση νέων απλόυστευμένων εντύπων, ιδιαίτερα των απα¬ 
ραίτητων σε συναλλαγές των πολιτών με τις υπηρεσίες. 

• Η μελέτη και εισήγηση μέτρων για την καθιέρωση 
προσφερότερων μεθόδων εργασίας για την ταχύτερη 
διεκπεραίωση των διοικητικών ενεργειών. 


• Η μέριμνα για την ανάπτυξη και εφαρμογή από τις κα¬ 
τά αντικείμενο αρμόδιες υπηρεσίες σύγχρονων τεχνικών 
μεθόδων για την αύξηση της παραγωγικότητας. 

• Η μέριμνα για την κωδικοποίηση των διατάξεων νό¬ 
μων, διαταγμάτων και αποφάσεων που αναφέρονται στις 
αρμοδιότητες του Ν.Π.Δ.Δ. 

• Η συγκέντρωση και αξιολόγηση στοιχείωνγια την σύντα¬ 
ξη εκθέσεων πεπραγμένων των διευθύνσεωντου Ν.Π.Δ.Δ. 

• Η κατάρτιση, μετά από συνεργασία με τις λοιπές υπη¬ 
ρεσίες του ετήσιου προγράμματος δράσης του Ν.Π.Δ.Δ 
και η παρακολούθηση της εφαρμογής του. 

• Η οργάνωση και εκτέλεση προγραμμάτων εισαγωγι¬ 
κής εκπαίδευσης των υπαλλήλων, τόσο πριντην ανάληψη 
υπηρεσίας όσο και με την ανάληψη υπηρεσίας με σκοπό 
τη γενική ενημέρωση μέχρι τη λήξη της διετούς δοκιμα¬ 
στικής υπηρεσίας. 

• Η οργάνωση και εκτέλεση προγραμμάτων επιμόρφω¬ 
σης ειδικού ενδιαφέροντος και προγραμμάτων επαγγελ¬ 
ματικής εξειδίκευσης. 

• Η μέριμνα για την μετεκπαίδευση των υπαλλήλων για 
την διεύρυνση των επιστημονικών ή τεχνικών τους γνώ¬ 
σεων, που είναι πρόσφορες για την καλύτερη αντιμετώπι¬ 
ση των αναγκών της υπηρεσίας, ή την εξειδίκευσή τους 
σε σύγχρονες τεχνικές διοίκησης και τεχνολογίας. 

• Η μέριμνα για την μεταπτυχιακή εκπαίδευση των 
υπαλλήλων σε ΑΕΙ της ημεδαπής ή της αλλοδαπής για τη 
λήψη μεταπτυχιακού τίτλου σπουδών, συναφούς με το 
αντικείμενο του Ν.Π.Δ.Δ. 

Τομέας Πληροφορικής 

• Η εξυπηρέτηση των υπηρεσιών του Ν.Π.Δ.Δ σε μηχα¬ 
νογραφικές εφαρμογές, από πλευράς ανάλυσης, σχεδία¬ 
σης, προγραμματισμού τεκμηρίωσης και εφαρμογής και 
ειδικότερα: 

• Η επιλογή των δραστηριοτήτων του Ν.Π.Δ.Δ που επι¬ 
βάλλεται να μηχανογραφούνται. 

• Η ανάπτυξη και υποστήριξη του πληροφοριακού συ¬ 
στήματος των υπηρεσιών. 

• Η αξιολόγηση επιλογή και ανανέωση του συστημικού 
περιβάλλοντος (λειτουργικά συστήματα, βάσεις δεδομένων 
κτλ, καθώς και των έτοιμων προϊόντων-πακέτων) αυτοματι¬ 
σμού γραφείου καιάλλωνπου θα χρησιμοποιείτο Ν.Π.Δ.Δ. 

• Η λειτουργία, η πλήρης εκμετάλλευση και συντήρηση 
του εξοπλισμού ηλεκτρονικής επεξεργασίας στοιχείων 
και λοιπών μηχανών και η ασφάλεια του εξοπλισμού αυ¬ 
τού. 

• Η υποστήριξη για την καλή λειτουργία και η συντήρη¬ 
ση του εξοπλισμού ηλεκτρονικού υπολογιστή που εγκα¬ 
θίσταται στις διευθύνσεις του Ν.Π.Δ.Δ. και η ανανέωση 
του εξοπλισμού. 

ΥΠΗΡΕΣΙΑ ΔΙΑΧΕΙΡΙΣΗΣ 
ΚΑΙ ΑΝΑΠΤΥΞΗΣ ΥΠΟΔΟΜΩΝ 

Άρθρο 4 

Αρμοδιότητες της Υπηρεσίας Διαχείρισης και Ανάπτυ¬ 
ξης Υποδομών είναι η ολοκληρωμένη εποπτεία, συντήρη¬ 
ση, λειτουργία, επιδιόρθωση και ανάπτυξη συγκοινωνια¬ 
κών, ενεργειακών, βιομηχανικών, γεωργικών, τουριστι¬ 
κών, πολιτιστικών, περιβαλλοντικών, φυσικών και 
αναπτυξιακών υποδομών οι οποίες ανήκουν στην αρμο¬ 
διότητα της Νομαρχιακής Αυτοδιοίκησης , των ΟΤΑ Α' 
βαθμού ή φορέων του ευρύτερου δημοσίου τομέα που οι 
τελευταίοι του μεταβιβάζουν για να τις διαχειρίζεται. 

Ειδικότερα οι αρμοδιότητες της Υπηρεσίας Ανάπτυξης 
και Διαχείρισης Υποδομών περιγράφονται ως εξής: 

1. Η αποδοτική λειτουργία των υποδομών έτσι ώστε να 
επιτυγχάνεται η ικανοποίηση τωντοπικών αναγκών και να 
προάγεταιτο δημόσιο συμφέρον. 

2. Η εποπτεία και ο έλεγχος των υποδομών, η καταγρα¬ 
φή ζημιών και προβλημάτων σε αυτές. 

3. Η αντικατάσταση κατεστραμμένων εγκαταστάσεων 
και τμη μάτων των υποδομών. 

4. Η τακτική συντήρηση και καθαριότητα του χώρου των 
υποδομών. 

5. Η προσφυγή σε κάθε νόμιμη ενέργεια για την δια¬ 
σφάλιση των συμφερόντων των κυρίων των έργων-υπο- 
δομών έναντι οιουδήποτε τις καταστρέφει ή καταπατά. 

6. Η απομάκρυνση παράνομων εγκαταστάσεων από 
τους χώρους των υποδομών. 

7. Η άμεση κινητοποίηση των μηχανισμών επέμβασης 
σε περίπτωση εκτάκτων και επειγουσών αναγκών 

8. Η εκπόνηση μελετώνπου αφορούντις αρμοδιότητεςτου 
φορέα και έχουν σχέση με τις διαχειριζόμενες υποδομές. 

9. Η δημοπράτηση και εκτέλεση έργων των υποδομών. 

10. Η υποβολή προςτουςκυρίουςτων έργων υποδομών και 
ιδιαίτερα προς τη Διεύθυνση Σχεδιασμού και Προγραμματι¬ 
σμού της Ν.Α. Χίου, προτάσεων έργων και προγραμμάτων 
για την βελτίωση και ανάπτυξη των υποδομών του Νομού. 

11. Η δημιουργία βάσης δεδομένων με περιεχόμενο κά¬ 
θε είδους πληροφορίες (χαρτογραφικές και μη) που αφο¬ 
ρούν τις υποδομές του νομού και ιδιαίτερα το οδικό δί¬ 
κτυο. Ειδικότερα στη βάση δεδομένων θα εισάγονταιπλη¬ 
ροφορίες από τις μελέτες που εκπονούνται και τα έργα 
που εκτελούνται για τη δημιουργία υποδομών ή η σχέση 
με αυτές ανεξαρτήτως του φορέα κατασκευής τους. 

12.0 έλεγχος του οδικού δικτύου για παράνομες κατα¬ 
πατήσεις, επεμβάσεις, τομές, κ.λ.π. και ενεργοποίηση 
διαδικασιών, κυρώσεων, προστίμων κ.λ.π. 

13. Η εποπτεία - επίβλεψη των φορέων που εκτελούν έρ¬ 
γα συντήρησης, βελτίωσης, λειτουργίας και εν γένει δια¬ 
χείρισης των υποδομών, τα οποία ανατίθενται είτε απευ¬ 
θείας από τους κυρίους των έργων, είτε από Οργανισμό 
είτε μέσω προγραμματικών συμβάσεων. 

14. Η υλοποίηση δράσεων προβολής όπως συνέδρια, 
ημερίδες, εκπομπές στα ηλεκτρονικά Μ.Μ.Ε., δημοσιεύ¬ 
ματα κ.λ.π. 

15. Η είσπραξη εσόδων από τους χρήστες των υποδο¬ 
μών όπως εισιτήρια, ενοίκια κ.λ.π. 

16. Κάθε άλλη δράση που εμπίπτει στο πεδίο ενεργειών 
για την ικανοποιητική και αποτελεσματική λειτουργία των 
υποδομών. 

Το Ν.Π.Δ.Δ. με την επωνυμία «Ο Ε.Υ.Ο.Δ.Ο.Σ.» ασκεί 
άμεσα όλες τις αρμοδιότητες που αφορούν τη διοίκηση, 
εποπτεία, συντήρηση, λειτουργία, επιδιόρθωση και σχε- 
διασμού ανάπτυξηςτων υποδομώνπου αφορούντο Εθνι¬ 
κό και Επαρχιακό Οδικό Δίκτυο του Νομού Χίου. 

Λοιπές αρμοδιότητες που αφορούν τις υποδομές θα 
μπορούν να μεταβιβάζονται από τη Νομαρχιακή Αυτοδι¬ 
οίκηση προς το Ν.Π.Δ.Δ. με την επωνυμία «Ο 
Ε.Υ.Ο.Δ.Ο.Σ.», μετά από αιτιολογημένη απόφαση του Νο¬ 
μαρχιακού Συμβουλίου. «Ο Ε.Υ.Ο.Δ.Ο.Σ.» μπορεί να ανα¬ 
λαμβάνει τη διαχείριση και ανάπτυξη υποδομών, η αρμο¬ 
διότητα των οποίων σήμερα ανήκει σε ΟΤΑ Α' βαθμού ή 
άλλων κρατικών φορέων (κεντρικών ή περιφερειακών), 
εφόσον οι παραπάνω φορείς μεταβιβάζουν αρμοδιότη- 
τές τους με αποφάσεις των οργάνων τους. 


ΜΕΡΟΣ ΤΡΙΤΟ 
ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α' 

Κατηγορίες και κλάδοι Προσωπικού 
Άρθρο 5 

Διάκριση Θέσεων κατά Κατηγορίες 

Οιθέσειςτων υπαλλήλωντου Ν.Π.Δ.Δ., με την επωνυμία 
«Ο Ε.Υ.Ο.Δ.Ο.Σ.» διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ). 

Άρθρο 6 

1. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α. Κλάδος Π Ε Διοικητικών - Οικονομικών 

β. Κλάδος ΠΕ Πολιτικών Μηχανικών 

γ. Κλάδος ΠΕ Αρχιτεκτόνων Μηχανικών 

δ. Κλάδος ΠΕ Μηχανολόγων Μηχανικών 

ε. Κλάδος ΠΕ Χημικών Μηχανικών 

στ. Κλάδος ΠΕ Μηχανικών Παραγωγής Διοίκησης 

ζ. Κλάδος ΠΕ Αγρονόμων- Τοπογράφων Μηχανικών 

η. Κλάδος ΠΕ Πληροφορικής 

θ. Κλάδος ΠΕ Γεωπόνων 

ι. Κλάδος ΠΕ Περιβάλλοντος 

κ.. Κλάδος ΠΕ Γεωτεχνικών 

λ. Κλάδος ΠΕ Διοικητικών Ιστορίας Αρχαιολογίας 

μ. Κλάδος ΠΕ Διοικητικών - Μεταφραστών Διερμηνέων 

2. Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι: 

α. Κλάδος ΤΕ διοικητικών -Λογιστικών 
β. Κλάδος ΤΕ Τεχνολογικών εφαρμογφών Πολιτικών- 
Δομικών Έργων 

γ. Κλάδος ΤΕ Τεχνολογικών Εφαρμογών Τοπογράφων 
δ. Κλάδος ΤΕ Πληροφορικής 
ε. Κλάδος ΤΕ Αρχαιολογίας 

ζ. Κλάδος ΤΕ Τεχνολογικών Εφαρμογών Ηλεκτρολο¬ 
γίας 

η. Κλάδος ΤΕ Τεχνολογικών Εφαρμογών Μηχανολο- 
γίας. 

3. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι: 

α. Κλάδος ΔΕ Διοικητικών-Λογιστικών 
β. Κλάδος ΔΕ Επεξεργασίας Κειμένου 
γ. Κλάδος ΔΕ Οδηγών Αυτοκινήτων 
δ. Κλάδος ΔΕ Τεχνιτών Εργοδηγών 
ε. Κλάδος ΔΕ Διοικητικών Γραμματέων 
ζ. Κλάδος ΔΕ Πληροφορικής ή Προσωπικού Η/Υ 
η. Κλάδος ΔΕ Μεταφραστών Διερμηνέων, 
θ. Κλάδος ΔΕ Διοικητικών Δημοσιογραφίας 
ι. Κλάδος ΔΕ Τεχνίτη Χειριστή Μηχανήματος 

4. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι: 

α. Κλάδος ΥΕ Εργατών 
β. Κλάδος ΥΕ Κλητήρων 
γ. Κλάδος ΥΕ Οδηγών Αυτοκινήτων 
δ. Κλάδος ΥΕ Προσωπικού Καθαριότητας 
ε. Κλάδος ΥΕ Τεχνίτη Χειριστή Μηχανημάτων 

Άρθρο 7 

Εισαγωγικός και Καταληκτικός Βαθμός 

Ο Εισαγωγικός και Καταληκτικός Βαθμός των Υπαλλή- 
λωντων κλάδων Πανεπιστημιακής, Τεχνολογικής, Δευτε¬ 
ροβάθμιας και Υποχρεωτικής Εκπαίδευσης , είναι ο βαθ¬ 
μός που προβλέπεται από τη Νομοθεσία. 

Άρθρο 8 

Αριθμός θέσεων κατά Υπηρεσία και προσόντα διορι¬ 
σμού. 

Στα άρθρα του Κεφαλαίου Β' που ακολουθούν, τα προ¬ 
σόντα διορισμού για κάθε κλάδο Προσωπικού είναι αυτά 
που προβλέπονται από τη Νομοθεσία. 

Επίσης στα άρθρα αυτά αναγράφεται ο αριθμός των θέ¬ 
σεων προσωπικού κατά υπηρεσιακή μονάδα, για κάθε 
κλάδο και κατηγορία. Η κατανομή του προσωπικού κατά 
Υπηρεσιακή Μονάδα γίνεται με απόφαση του Προέδρου 
του Ν.Π.Δ.Δ. 

Α. Υπηρεσία Διεύθυνσης Νομικού Προσώπου 

Διευθυντής θέση (1), ο Διευθυντής του Ν.Π.Δ.Δ. με την 
επωνυμία «Ο Ε.Υ.Ο.Δ.Ο.Σ.», θα πρέπει να είναι υπάλληλος 
με Α' Βαθμό, της κατηγορίας ΠΕ οποιουδήποτε κλάδου 
και ελλείψει αυτού θα μπορεί να ορίζεται διευθυντής 
υπάλληλος της κατηγορίας ΤΕ ή ΔΕ οιουδήποτε κλάδου 
με Α' βαθμό. 

Β. Υπηρεσία Διοικητικής Υποστήριξης 

1. Προϊστάμενος Τμήματος , θέση (1) υπάλληλος με Α' 
βαθμό του κλάδου ΠΕ Διοικητικού - Οικονομικού και ελ¬ 
λείψει αυτού υπάλληλος με Α' βαθμό του κλάδου ΤΕ ή ΔΕ. 

2. Υπάλληλος θέση (1) κλάδου της κατηγορίας ΤΕ Διοι¬ 
κητικού -Λογιστή. 

3. Υπάλληλος θέση (1) κλάδου της κατηγορίας ΤΕ Πλη¬ 
ροφορικής. 

4. Υπάλληλος θέση (1) κλάδου της κατηγορίας ΔΕ Διοι¬ 
κητικού Γ ραμματέα. 

5. Υπάλληλος θέση (1) κλάδου της κατηγορίας ΥΕ Οδη¬ 
γού αυτοκινήτου. 

6. Υπάλληλος θέση (1) κλάδου της κατηγορίας ΥΕ Κλη¬ 
τήρα ή Καθαριότητας. 

7. Υπάλληλος θέση (1) οιουδήποτε κλάδου της κατηγο¬ 
ρίας ΠΕήΤΕήΔΕ. 

Γ. Υπηρεσία Διαχείρισης και Ανάπτυξης Υποδομών 

1. Προϊστάμενος Τμήματος , θέση (1) υπάλληλος με Α 
Βαθμό του κλάδου ΠΕ Μηχανικών και ελλείψει αυτού 
υπάλληλος με βαθμό Α'του κλάδου ΤΕ. 

2. Υπάλληλος θέση (1) κλάδου της κατηγορίας ΠΕ Πε¬ 
ριβάλλοντος. 

3. Υπάλληλος θέση (1) κλάδου της κατηγορίας ΤΕ Τε¬ 
χνολόγου Εφαρμογών Τοπογράφου 

4. Υπάλληλοι θέσεις (2) κλάδου της κατηγορίας ΔΕ Τε¬ 
χνιτών Εργοδηγών. 

5. Υπάλληλος θέση (1) κλάδου της κατηγορίας ΥΕ Ερ¬ 
γάτου. 

6. Υπάλληλος θέση (1) κλάδου της κατηγορίας ΔΕ Τε¬ 
χνίτη Χειριστή Μηχανημάτων. 

7. Υπάλληλος θέση (1) κλάδου της κατηγορίας ΥΕ Τε¬ 
χνίτη Χειριστή Μηχανημάτων. 


ΚΕΦΑΛΑΙΟ Γ 

Προϊστάμενοι Οργανικών Μονάδων 
Άρθρο 9 

Ορισμός Προϊσταμένων 

Ως προϊστάμενοι των Οργανικών Μονάδων του Ν. Π .Δ.Δ 
με την επωνυμία «Ο Ε.Υ.Ο.Δ.Ο.Σ.» τοποθετούνται υπάλ¬ 
ληλοι με βαθμό Α'των κατηγοριών ΠΕ, ΤΕ και ΔΕ κατά τον 
ακόλουθο πίνακα: 

ΟΡΓΑΝΙΚΗ ΜΟΝΑΔΑ ΠΡΟΪΣΤΑΜΕΝΟΣ 

Διεύθυνση Νομικού Προσώπου ΠΕ οιουδήποτε κλάδου 

Υπηρεσία Διοικητικής Υποστήριξης ΠΕ ή ΤΕ Διοικητικού- Οικονομικού 
Υπηρεσία Διαχείρισης και 

Ανάπτυξης Υποδομών Π Ε ή ΤΕ Μηχανικών 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 5 Δεκεμβρίου 2002 

Ο Πρόεδρος του Ν.Π.Δ.Δ. 

«Ο Ε.Υ.Ο.Δ.Ο.Σ.» 

ΠΑΝΤΕΛΗΣ ΜΠΟΥΓΔΑΝΟΣ 

-♦- 

(3) 

Ίδρυσις και λειτουργία εκκλησιαστικού ιδρύματος της Ιε- 
ράς Μητροπόλεως Θηβών και Λεβαδείας, μη κερδο¬ 
σκοπικού χαρακτήρα υπό την επωνυμίαν «ΙΔΡΥΜΑ ΚΑ¬ 
ΛΩΝ ΤΕΧΝΩΝ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
(Αριθ. Πράξης 629) 

Έχοντας υπόψιν: 

α) Τας ιεράς ημών υποχρεώσεις προς το χριστεπώνυ- 
μον πλήρωμα της Ιεράς Μητροπόλεως Θηβών και Λεβα¬ 
δείας, όπως αύται υπαγορεύονται υπό των Ευαγγελικών 
επιταγών και των Ιερών Κανόνων. 

β) Τας διατάξεις των άρθρων I παρ. 4, 29 και 67 του Ν. 
590/1977 «Περί Καταστατικού Χάρτου της Εκκλησίας της 
Ελλάδος». 

γ) Την ανάγκην καλλιέργειας της Μουσικής και των άλ¬ 
λων παραδοσιακών πολιτιστικών αγαθών του τόπου μας 
και την ενασχόλησιν των πιστών μας ιδιαιτέρως των νέων 
με τας ευγενείς τέχνας, αποφασίζουμεν: 

Την ίδρυσιν και λειτουργίαν εκκλησιαστικού ιδρύματος, 
της Ιεράς Μητροπόλεως Θηβών και Λεβαδείας, μη κερ¬ 
δοσκοπικού χαρακτήρα υπό την επωνυμίαν «ΙΔΡΥΜΑ ΚΑ¬ 
ΛΩΝ ΤΕΧΝΩΝ», το οποίονθαλειτουργήωςΝ.Π.Ι.Δ. με δα¬ 
πάνην της Εκκλησίας και άνευ επιβαρύνσεως του Κρατι¬ 
κού Προϋπολογισμού. 

ΚΑΝΟΝΙΣΜΟΣ ΔΙΟΙΚΗΣΕΩΣ, ΔΙΑΧΕΙΡΙΣΕΩΣ ΚΑΙ 
ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΘΗΒΩΝ ΚΑΙ ΛΕΒΑΔΕΙΑΣ ΥΠΟ 
ΤΗΝ ΕΠΩΝΥΜΙΑΝ «ΙΔΡΥΜΑ ΚΑΛΩΝ ΤΕΧΝΩΝ» 
Άρθρο 1 

Συνιστάται εις την Ιεράν Μητρόπολιν Θηβών και Λεβα¬ 
δείας υπό την άμεσον εξάρτησιν αυτής το εκκλησιαστικόν 
«ΙΔΡΥΜΑ ΚΑΛΩΝ ΤΕΧΝΩΝ» με έδρα την Λεβάδειαν. 
Άρθρο 2 

Σκοπός του Ιδρύματος είναι: 

α) Η καλύτερη γνωριμία και καλλιέργεια των σχέσεων 
των ασχολουμένων με τις δραστηριότητέςτου. 

β) η καλλιέργεια και προβολή της ελληνορθόδοξου τέ¬ 
χνης και παραδόσεως. 

γ) η καλλιετεχνική και πολιτιστική έρευνα και προβολή. 

Άρθρο 3 

Οι σκοποί αυτοί θα επιδιώκονται: 

1) με την λειτουργίαν διαφόρων τμημάτων όπως: 

α) Τμήμα Μουσικής με επιδίωξη δημιουργίας εκκλησια¬ 
στικού ωδείου. 

β) Τμήμα Αγιογραφίας - Μωσαϊκού - Ζωγραφικής - Ξυ¬ 
λογλυπτικής. 

γ) Τμήμα Παραδοσιακών χορών. 

δ) Τμήμα Φωτογραφίας. 

ε) Τμήμα Ραδιοφωνικών Εκπομπών. 

2) με την διοργάνωση διαφόρων πολιτιστικών εκδηλώ¬ 
σεων (προσκυνήματα, εκδρομές, συναυλίες, εκδόσεις, 
εκθέσεις βιβλίων κ.α.). 

3) με την παροχή ευκαιριών δημιουργικής απασχόλη¬ 
σης (εργαστήρια). 

Άρθρο 4 

α) Το Ίδρυμα διοικείται υπό πενταμελούς Διοικητικού 
Συμβουλίου αποτελουμένου έκτου Σεβ. Μητροπολίτου Θη- 
βών και Αεβαδείας ως Προέδρου, και τεσσάρων μελών με¬ 
τά των αναπληρωτών των, τα οποία προτείνονται υπό του 
Σεβ. Μητροπολίτου και διορίζονται υπό του Μητροπολιτι- 
κού Συμβουλίου επί τριετεί θητεία. Ο Πρόεδρος αναπλη- 
ρούται υπάτου Αντιπροέδρου του Διοικητικού Συμβουλίου, 
ενώ επίσης οι αναπληρωτές ενδείκνυται να συμμετέχουν 
στις συνελεύσεις του Δ.Σ. χωρίς δικαίωμα ψήφου. 

β) Οι θέσεις των μελών του Διοικητικού Συμβουλίου εί¬ 
ναι τιμητικές και άμισθες. 

γ) Το Διοικητικόν Συμβούλιον συνεδριάζει τη προσκλή- 
σειτου Σεβ. Μητροπολίτου και ευρίσκεται εν απαρτία πα¬ 
ρόντων τριών τουλάχιστον μελών. 

δ) Οι αποφάσεις λαμβάνονται κατά πλειοψηφίαν και εις 
περίπτωσινισοψηφίας υπερισχύειη ψήφοςτου Προέδρου. 

ε) Μέλος παραιτούμενον, μη ενδιαφερόμενον ή μη με- 
τέχον αδικαιολογήτως εις τρεις συνεχείς συνεδρίας του 
Διοικητικού Συμβουλίου, αντικαθίσταται υπό νέου μέ¬ 
λους κατόπιν προτάσεωςτου Σεβ. Προέδρου. 

Άρθρο 5 

Με απόφασιντου Διοικητικού Συμβουλίου του Ιδρύμα¬ 
τος μπορεί να ιδρύεται παράρτημα αυτού και εις άλλας 
πόλεις του Νομού. 

Άρθρο 6 

α) Το Διοικητικόν Συμβούλιον αποφασίζει επί πάσης 
υποθέσεως αφορώσης εις την διοργάνωσιν, διοίκησιν, 
λειτουργίαν και διαχείρισιν του Ιδρύματος, ψηφίζον σχε¬ 
τικόν κανονισμόν. 

β) Συντέσσειτον Προϋπολογισμόν και Απολογισμόν του 
Ιδρύματος και υποβάλλει τούτους προς έγκρισιν εις το 
Μητροπολιτικόν Συμβούλιον. 

γ) Καθορίζει καισυνιστάτας θέσεις του προσωπικού και 
το ύψος των αποδοχών, διορίζει και παύει το προσωπικόν, 
συμφώνως προς την κειμένην Νομοθεσίαν. 

Άρθρο 7 

Ο Πρόεδρος του Ιδρύματος ή ο αναπληρωτής αυτού, 
εκπροσωπεί το Ίδρυμα εις όλας τα ευνόμους αυτού σχέ¬ 
σεις και εις πάσαν άλλην αρχήν, υπογράφει δε τα πάσης 
φύσεως έγγραφα και συμβάσεις του Ιδρύματος. 


Άρθρο 8 

Πόροι του Ιδρύματος είναι: 

α) Εισφοραί της Ιεράς Μητροπόλεως Θηβών και Αεβα¬ 
δείας, των Ιερών Ναών και Μονών, 
β) Προαιρετικοί εισφοραί και δωρεαί. 
γ) Επιχορηγήσεις, κληρονομίαι και κληροδοσίαι φυσι¬ 
κών ή νομικών προσώπων υπέρ του Ιδρύματος, 
δ) Ποσά προερχόμενα εκ πάσης άλλης νομίμου πηγής, 
ε) Τόκοι εκ κεφαλαίων. 

Άρθρο 9 

Οι πόροι του Ιδρύματος διατίθενται: 
α) Δια την εντιμετώπισιν των εξόδων λειτουργίας του 
Ιδρύματος ως κα των προγραμμάτων αυτού. 

β) Διά την συντήρησιν του κτιρίου που αποτελεί την 
έδρατου Ιδρύματος, 
γ) Δια την μισθοδοσίαν του προσωπικού, 
δ) Δια την απόδοσιν πάσης οφειλής αναγραφομένης εις 
τον Προϋπολογισμόν. 

Άρθρο 10 

ΤοΊδρυματηρείΒιβλίονΠρωτοκόλλου, ΒιβλίονΠράξε¬ 
ων του Διοικητικού Συμβουλίου, Βιβλίον Ταμείου, Γραμ¬ 
μάτια εισπράξεων και εντάλματα πληρωμών, άπαντα 
ηριθμημένα και θεωρημένα υπάτου Σεβ. Μητροπολίτου. 

Άρθρο 11 

Το Ίδρυμα έχει σφραγίδα κυκλικήν φέρουσαν εις δύο 
κύκλους την επωνυμίαν «ΙΔΡΥΜΑ ΚΑΔΩΝ ΤΕΧΝΩΝ» και 
τας λέξεις «ΙΕΡΑ ΜΗΤΡΟΠΟΑΙΣ ΘΗΒΩΝ ΚΑΙ ΑΕΒΑΔΕΙΑΣ», 
ενών στο κέντρο θα φέρει συμβολισμό με την κιβωτό. 

Άρθρο 12 

Παν θέμα, το οποίον ανακύπτει κατά την εφαρμογήν του 
παρόντος κανονισμού και δεν προβλέπεται ρητώς εις τα 
άρθρα αυτού, ρυθμίζεται με απόφασιν του Διοικητικού 
Συμβουλίου. 

Άρθρο 13 

Ειςπερίπτωσινδιαλύσεωςτου Ιδρύματος, κατόπινητιο- 
λογημένης αποφάσεως του Δ.Σ., άπασα ή κινητή και ακί¬ 
νητη περιουσία αυτού περιέρχεται εις το Νομικόν Πρό- 
σωποντης Ιεράς Μητροπόλεως Θηβών και Αεβαδείας. 

Άρθρο 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως. 

Άρθρο 15 

Το Ίδρυμα λειτουργεί ως Ν.Π.Ι.Δ. άνευ επιβαρύνσεως 
του Κρατικού Προϋπολογισμού. Η από τις διατάξεις του 
παρόντος κανονισμού προκαλουμένη δαπάνη βαρύνει 
τον προϋπολογισμόν του Νομικού Προσώπου της Ιεράς 
Μητροπόλεως Θηβών και Αεβαδείας, το ύψος της οποίας 
δεν δύναται να προσδιορισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λεβαδεία, 18 Δεκεμβρίου 2001 
Ο Μητροπολίτης 

Τ Ο Θηβών και Αεβαδείας ΙΕΡΩΝΥΜΟΣ 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































